पाएं अपने शहर की ताज़ा ख़बरें और फ्री ई-पेपरडाउनलोड करें
केंद्र सरकार ने बिहार को मिलने वाले ऑक्सीजन का कोटा बढ़ा दिया है। अब राज्य काे 214 मीट्रिक टन ऑक्सीजन मिलेगा। पहले 194 मीट्रिक टन का कोटा ही निर्धारित था। राज्य सरकार ने कहा कि कोविड-19 के मरीजों को ऑक्सीजन की उपलब्धता सुनिश्चित करने के हरसंभव प्रयास किए जा रहे हैं। पिछले दो सप्ताह में राज्य में 8 नए रिफिलिंग प्लांट खोले गए हैं। पहले 11 प्लांट ही थे। अब 19 प्लांट से ऑक्सीजन रिफिलिंग का काम किया जा रहा है और अस्पतालों में सप्लाई की जा रही है।
स्वास्थ्य मंत्री मंगल पांडेय ने कहा कि जिन जिलों में प्लांट नहीं थे, वहां भी खोले गए हैं। अगले एक-दो दिनों में समस्तीपुर में एक और प्लांट खोला जाएगा। राज्य में बोकारो और जमशेदपुर से ऑक्सीजन की आपूर्ति हो रही है। राज्य में एएसयू प्लांटों से फिलहाल 34 मीट्रिक टन ऑक्सीजन की आपूर्ति हो रही है। इसके अलावा 100 मीट्रिक टन बाहर से लाए जा रहे हैं। लिक्विड ऑक्सीजन को लाने के लिए टैंकर की भी व्यवस्था की गई है। आईओसीएल से एलएमजी टैंकर मिले हैं। कॉम्फेड के 6 टैंकर ऑक्सीजन गैस ढो रहे हैं। और टैंकरों की व्यवस्था का प्रयास किया जा रहा है। राज्य के अस्पतालों में 90.5 करोड़ की लागत से 10 क्रायोजेनिक टैंक लगाए जाएंगे। स्वास्थ्य मंत्री ने कहा कि पीएमसीएच और एनएमसीएच में एक महीने में यह स्थापित होगा। बाकी अस्पतालों में 3 महीने के अंदर स्थापित कर दिया जाएगा। इसके अलावा ऑक्सीजन सिलेंडर खरीदने के लिए भी टेंडर हुआ है। जिस कंपनी को क्रायोजेनिक टैंक लगाने का ठेका दिया गया है वह अगले पांच साल तक उसका मेंटेनेंस भी करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn